Saab 32 Lansen

Saab 32 Lansen ("Kopje") je bil večnamensko lovsko letalo, ki ga je proizvajal švedski Saab v letih 1954−1960. Uporabljal se je kot prestreznik, lovski bombnik in izvidniško letalo. Včasih se uporablja tudi oznako J 32, kjer je »J« okrajšava za Jakt - kar pomeni lovec. Lansena poganja turboreaktivni motor z dodatnim zgorevanjem Svenska Flygmotor RM 6A, ki je licenčna verzija britanskega Rolls-Royce Avon. Edini uporabnik so bile Švedske letalske sile (Flygvapnet). Različice 32A Različica za kopenske in pomorske napade. Med letoma 1955 in 1957 izdelanih 287 letal. Upokojeni leta 1978. Oborožen je bil s štirimi Bofors m/49 20 mm topovi in je lahko nosil dve raketi SAAB RB 04, podvozje z nevodenimi raketami in različne bombe do 3 x 600 kg. Opremljen je bil s sprejemnikom radarskih opozoril Radarvarnare F9/5 in radarskimi protiukrepi Box-3. J 32B Vsevremenska lovska različica, sprva uporabljena le za slabo vreme in nočne lovske naloge. Med letoma 1958 in 1960 sta bila izdelana dva prototipa in 118 serijskih letal. Upokojeni leta 1973. Oborožen s štirimi 30 mm topovi ADEN, raketami Rb 24 (licencirano izdelana AIM-9 Sidewinder) ali 75 mm nevodenih raketnih kapsul. J 32B je poganjal močnejši motor Svenska Flygmotor RM6A (Rolls-Royce Avon Mk 47A). S 32C Specializirana pomorska in fotoizvidniška različica, razvita iz A 32A. Med letoma 1958 in 1959 je bilo zgrajenih 45 letal. Upokojeni leta 1978. Opremljen z radarjem PS-432/A z razširjenim dosegom in šestimi kamerami – dvema SKa 23 (Fairchild K-47), eno SKa 15 (Williamson F49 Mk 2) in tremi SKa 16 (Vinten F95). J 32D Različica vlačilca za tarče. Predelanih je bilo šest J 32B. Umaknjeni iz uporabe leta 1997. J 32E Različica ECM (elektronsko bojevanje in protiukrepi), ki se je uporabljala tudi za usposabljanje za ECM. Štirinajst J 32B je bilo predelanih. Umaknjeni iz uporabe leta 1997. Letalo je bilo opremljeno s sistemom za motenje G 24 v eni od treh različic (za pasove L, S ali C), ki se je uporabljal za motenje zemeljskih in pomorskih radarjev. Za motenje zračnih radarjev sta bila uporabljena modula Adrian (za pasove S in C) in Petrus (za pas X). J 32AD Projekt dnevne lovske različice iz leta 1953 kot vmesna rešitev med J 29 Tunnan in J 35 Draken, označena kot J 32AD ("D" pomeni Dag [dan]). Letalo je bilo lažje, brez radarja in oboroženo s štirimi 20 mm in enim 30 mm topom v nosu in različnimi raketami. Nobenega niso zgradili, namesto tega so kupili 120 lovcev Hawker Hunter. J 32U Projekt lovske različice iz leta 1954 ("U" pomeni utveckling [razvoj]) z veliko boljšimi zmogljivostmi kot J 32B. Letalo je bilo opremljeno z močnejšim motorjem Rolls-Royce RA 19R in je imelo izboljšano zasnovo kril. Nobeno ni bilo izdelano. J 32S/J16 Leta 1969 so v Norrbotten Wing-u (F 21) predelali 4 letala različice J32B, da bi postali nekakšni snežni čistilci, pri čemer so s toploto motorja topili sneg in led. Odstranili so krila in rep, na vrh trupa pa so dodali majhno kabino. Kjer je bil prej izpust motorja, je bila zdaj kvadratna cev, ki je zrak vodila proti tlom. Tip so pri F 21 testirali in ocenjevali do leta 1971, ko so projekt odpovedali. Projekt so odpovedali zaradi nizke učinkovitosti in zelo visoke porabe goriva. Težava je bila tudi z varjenjem cevi. Poimenovanje različice je precej preprosto, J32S (S pomeni Snö [sneg]) in J16, preprosto zato, ker so za izdelavo J32S odstranili polovico letala. Specifikacije (J 32B) Podatki iz The Great Book of Fighters,Combat Aircraft since 1945 Splošne karakteristike Posadka: 2 Dolžina: 14,94 m (49 ft 0 in) Razpon kril: 13,0 m (42 ft 8 in) Višina: 4,65 m (15 ft 3 in) Površina kril: 37,4 m² (402,6 ft²) Teža praznega letala: 7500 kg (16535 lb) Maks. vzletna teža: 13500 kg (29760 lb) Pogon letala: 1 × Svenska Flygmotor RM 6A turboreaktivni motor z dodatnim zgorevanjem, 47,0 kN suh, 65,3 kN z dodatnim zgorevanjem (10560 lbf / 14685 lbf) Zmogljivost Maks. hitrost: 1200 km/h (745 mph) Doseg: 2000 km (1240 milj) Višina leta: 15000 m (49200 ft) Hitrost vzpenjanja: 100 m/s (19685 ft/min)Oborožitev 4 × 30 mm ADEN topopovi, vsak z 90 naboji 4 × Rb 24 rakete zrak-zrak 4 × izstreljevalci 75 mm raket Glej tudi Dassault Mystère Grumman F-9 Cougar Hawker Hunter McDonnell F3H Demon Republic F-84F Thunderstreak Saab 18 Saab 21/Saab 21R Saab 29 Saab 35 Draken Saab 37 Viggen Saab 39 Gripen Seznam lovskih letal Reference Bibliografija Erichs, Rolph et al. The Saab-Scania Story. Stockholm: Streiffert & Co., 1988. ISBN 91-7886-014-8. Forsgren, Jan. "Database:SAAB 32 Lansen". Aeroplane, November 2010, Vol 38 No. 11, Issue 451. pp. 64–74. Taylor, John W.R. (1969). "Saab 32 Lansen (Lance)." Combat Aircraft of the World from 1909 to the present. New York: GP Putnam's Sons. ISBN 0-425-03633-2. This Happens in the Swedish Air Force (brochure). Stockholm: Information Department of the Air Staff, Flygstabens informationsavdelning, Swedish Air Force, 1983. Wilson, Stewart (2000). Combat Aircraft since 1945. Fyshwick, Australia: Aerospace Publications. ISBN 1-875671-50-1. Zunanje povezave Webpage about A 32 The photo flying Saab J32D Lansen in Swedish colours is operated by heritage flight of the Flygvapnet (Swedish Air Force) - 2012.